## פרשת תצוה

## הציווי על הדלקת המנורה

1. "ואתה תצווה את בני ישראל", על מה משה יצווה את בנ"י?\_\_\_\_\_\_\_ על הכנת השמן למנורה.
2. מה זה שמן זית זך?\_\_\_\_\_ שמן נקי.
3. מה זה "כתית"?\_\_\_\_\_\_\_\_ הטיפה הראשונה. למנורה לקחו רק את הטיפה הראשונה של כל זית.
4. הסבר את המילים: "באוהל מועד מחוץ לפרוכת אשר על העדות יערוך אותו אהרון ובניו מערב עד בוקר לפני ה'"?\_\_\_\_\_\_\_\_\_ באוהל מועד מחוץ לפרוכת שמכסה את הארון (העדות), ידליק אותו אהרון או בניו מהלילה עד הבוקר.
5. מתי היו מדלקים את המנורה?\_\_\_\_\_\_ מהערב עד הבוקר. (ובבוקר היו מכינים את הנרות. מטיבים את הנרות).
6. מה למדנו מהמילים "חוקת עולם לדורותם"?\_\_\_\_ שהדלקת המנורה היא חוק עולם לדורות עולם.

### הציווי למנות את אהרון ובניו לכהנים

1. "ואתה הקרב אליך את אהרון אחיך… לכהנו לי". מה פרוש "לכהנו לי"?\_\_\_\_\_\_ לשרת לי.
2. איך קראו לבני אהרון?\_\_\_\_\_ נדב, אביהוא, אלעזר ואיתמר.
3. אם הכהנים הם המשרתים של ה', מה הם צריכים ללבוש?\_\_\_\_\_ בגדים מיוחדים, ועשית בגדי קודש לאהרון אחיך לכבוד ולתפארת.
4. למדנו שהמצווה לעשות בגדים לכהנים זה כמו מדים, מיוחדים. למי שמשרת את המלך צריך שיהיו לו מדים מיוחדים ומפוארים כראוי למשרת המלך, ועל אחת כמה וכמה, למשרתי מלך מלכי המלים. "לכבוד ולתפארת". ובנוסף, ע"פ ספר החינוך במצוה על עשיית בגדי הכהנים, שע"י הבגדים המיוחדים והכבדים הכהן נזכר בתפקיד ובאחריות הכבדה המוטלת עליו. אפשר להמשיל זאת במשל על מלך ומשרת.
5. ממי משה יבקש שיכינו את הבגדים?\_\_\_\_\_ מחכמי לב. אומנים שה' נתן להם חכמה לדעת לעשות את כל הכלים.
6. ממה היו עשויים הבגדים?\_\_\_\_\_ זהב, תכלת ארגמן תולעת-שני ושש.
7. כיצד צירפו את חוטי הזהב לבגדים?\_\_\_\_\_ רדדו זהב דק דק ואז חתכו לחוטים דקים, והוסיפו חוט זהב לכל צבע. 6 חוטי תכלת ואחד זהב, וכן בשאר הצבעים.
8. סה"כ מכמה חוטים היה שזור כל חוט שממנו הכינו את הבגדים?\_\_\_\_ 28. 24+4 חוטי זהב.

### האפוד

1. מאלו חוטים היה עשוי האפוד?\_\_\_\_\_\_ זהב, תכלת, ארגמן, תולעת שני ושש.
2. מהו חשב האפוד?\_\_\_\_\_\_ החגורה שאיתה קשרו את האפוד. [למדנו שהאפוד, היה נראה כמו סינר הפוך, רש"י]
3. מהם הכתפות?\_\_\_\_\_\_ שתי כתפות שעלו מגוף האפוד כלפי מעלה והגיעו עד הכתפיים של הכהן.
4. הכתפות והאפוד היו מחוברות, או שנארגו בבת-אחת ביחד עם האפוד? מאלו מילים בפסוקים ו', ז', לומדים זאת?\_\_\_\_\_ הכתפות נארגו בנפרד והיו מחוברות. "אל שני קצותיו וחובר" החשב, היה ארוג בבת-אחת עם האפוד. "כמעשהו ממנו יהיה".
5. אלו אבנים היו מונחים על כתפות האפוד?\_\_\_\_\_\_ אבני השהם.
6. מה היה כתוב על אבני השהם?\_\_\_\_ שמות בני ישראל.
7. באיזה סדר היו שמות בני ישראל רשומים על כל אבן?\_\_\_\_ "שישה משמותם על האבן האחת… כתולדותם", לפי סדר הולדתם.
8. כיצד היו שמות השבטים כתובים על אבני השהם?\_\_\_\_ מעשה חרש. פתוחי חותם. בחריטה.
9. [רשות] "מוסבות משבצות זהב". כיצד היו אבני השהם מוקפות במשבצות זהב?\_\_\_\_\_ עושה משטח של זהב משובץ ועושה בו גומא, ומשקיע האבן בגומא. נמצאת המשבצת סובבת את האבן סביב. (רש"י).
10. מה היה תפקידם של אבני השהם?\_\_\_\_\_ "אבני זכרון לבני ישראל, ונשא אהרון את שמותם לפני ה' על שתי כתיפיו לזכרון". שיראה הקב"ה השבטים כתובים לפניו ויזכור צדקתם. (רש"י).

### החושן

1. מדוע החושן נקרא חושן משפט?\_\_\_\_\_\_ משפט, מלשון ברור דברים. החושן מברר דברים שעמ"י זקוק להם. (רש"י) [הבאנו דוגמא כגון בתחילת ספר שופטים, לאחר מות יהושע, מי ינהיג את בני ישראל].
2. מאלו חוטים היה עשוי החושן?\_\_\_\_\_ כמו האפוד. זהב, תכלת, ארגמן, תולעת שני ושש.
3. מה היו מידות החושן?\_\_\_\_\_ זרת [חצי אמה], אורכו וזרת רוחבו, והוא היה כפול.
4. עיין בחומש, מהם 12 האבנים היקרות והיפות של החושן?\_\_\_\_ אודם, פטדה וברקת. נופך, ספיר ויהלום. לשם, שבו ואחלמה. תרשיש, שהם וישפה.
5. מה היה כתוב על אבני החושן?\_\_\_\_\_\_ שמות בני ישראל.

### חיבור החושן והאפוד

1. החושן היה מחובר לאפוד מלמעלה ומלמטה.
2. עיין בחומש, מהם הפסוקים שמדברים על החיבור העליון של החושן?\_\_\_\_\_\_ כח' \ כב'-כה'
3. קרא את הפסוקים הללו, והסבר כיצד חובר החושן מלמעלה?\_\_\_\_\_ בקצה החושן מלמעלה היו שתי טבעות, ובקצה כתפות האפוד היו משבצות זהב, שגם בהם היה חור. חיברו את החושן מהטבעות אל המשבצות בעזרת שרשראות זהב טהור. [ציור מצורף]
4. מה זה מעשה עבות?\_\_\_\_ השרשראות לא היו בצורה של טבעות, אלא חוטי הזהב קלועים יחד.
5. עיין בחומש מהם הפסוקים שמדברים על החיבור התחתון של החושן?\_\_\_\_\_\_ כח' \ כו'-כח'
6. קרא את הפסוקים הללו, והסבר כיצד חובר החושן מלמטה?\_\_\_\_\_\_ בקצה התחתון של החושן היו שתי טבעות. ובכתפות האפוד מלמטה, צמוד לחיבורם לגוף האפוד היו שתי טבעות. חיברו את טבעות החושן לטבעות הכתפות בעזרת פתיל תכלת. [ציור מצורף]
7. "ונתת אל חושן המשפט את האורים והתומים", מהם האורים והתומים?\_\_\_\_ כתב שם ה' המפורש והקדוש, שהוא היה גורם שאבני החושן יאירו כשישאלו אותם. (רש"י).
8. היכן הניחו את ה"אורים והתומים"?\_\_\_\_\_\_ החושן היה כפול, קיפלו אותו, ונוצר מעין כיס, ובכיס הזה הכניסו את ה"אורים והתומים".
9. למדנו על אחריותו הגדולה של אהרון: "ונשא אהרון את משפט בני ישראל על לבו לפני ה' תמיד"!!! אהרון צריך כל הזמן לחשוב ולהתרכז בכל עם ישראל.

### פרושי מילים:

כתפות חוברות=כתפות מחוברות ופתחת=וחרטת מעשה חרש=מעשה אומן של אבנים
מוסבות משבצות זהב=מוקפות משבצות זהב מעשה עבות=קלועים שרשות גבלות=שרשראות מגבול החושן עבותות הזהב=שרשראות הזהב אל עבר האפוד בָיְתה=אל עבר האפוד מבפנים
לעומת מחברותו-ממול החיבור ממעל לחשב האפוד=מעל חשב האפוד וירכסו=ויחברו
 ולא יזח=ולא יתנתק

### המעיל

1. ממה היה עשוי המעיל?\_\_\_\_\_ מצמר צבוע בתכלת.
2. מה היה על שולי המעיל מלמטה?\_\_\_\_\_ פעמונים ורימונים. פעמונים מזהב, ורימונים, מתכלת וארגמן ותולעת שני.
3. מה היה מטרת הפעמונים?\_\_\_\_ "והיה על אהרון לשרת ונשמע קולו בבואו אל הקודש לפני ה'"
4. למדנו, שכשבני ישראל שומעים את הפעמונים הם יודעים שעכשיו אהרון עובד במשכן, ובכך יעוונו לבם לאביהם שבשמים שהכל יקובל ברצון. (חזקוני). טעם נוסף למדנו, שביום כיפור, אסור לאף אחד להיות בתוך הקודש, וכששומעים את קולו הפעמונים של הכהן הגדול, יודעים להתרחק משם. (רשב"ם)

### הציץ

1. ממה היה עשוי הציץ?\_\_\_\_\_ מזהב טהור.
2. מה היה רשום עליו (על ידי הבלטת האותיות מאחורה)?\_\_\_\_\_ קודש לה'.
3. כיצד הציץ היה מחובר?\_\_\_\_\_ בעזרת שלושה פתילי תכלת, מהצדדים, ומלמעלה, מעל המצנפת. וכולם נקשרו מאחורה.
4. למדנו שהציץ מכפר על קורבנות שהוקרבו בטומאה, (רש"י). "ונשא אהרון את עוון הקודשים".
5. מה למדנו מהמילים והיה על מצחו תמיד? \_\_\_\_\_ שאסור לכהן הגדול להסיח את הדעת לרגע מהציץ.

### שאר בגדי הכהן הגדול ובגדי כהן הדיוט

1. ממה עשויה הכתונת תשבץ?\_\_\_\_ משש, עשויה משבצות.
2. ממה עשויה המצנפת?\_\_\_\_ משש. (באורך 16 אמה שמלפפים סביב הראש, חזל)
3. מה היה תפקידם של המכנסיים, הרי לא ראו אותם?\_\_\_\_ המכנסיים, היו לצניעות, לכסות מהמותניים עד הברכיים.
4. לסיכום, מהם 8 בגדי כהן גדול?\_\_\_\_\_\_ מכנסיים, כתונת תשבץ, אבנט, מעיל, אפוד, חושן, מצנפת וציץ.
5. מהם 4 בגדי כהן הדיוט?\_\_\_\_\_ מכנסיים, כתונת תשבץ, אבנט ומגבעת.
6. קרא את כח'\מ'. מה היא מטרת הבגדים המיוחדים של הכהנים?\_\_\_\_ "לכבוד ולתפארת".
7. למדנו שלבגדי הכהנים היו שתי מטרות, א. לכבוד ולתפארת, כמו שמשרתים של מלך, לובשים בגדים מכובדים, על אחת כמה וכמה, משרתי מלך מלכי המלכים, שצריכים ללבוש בגדים יפים ומכובדים. ב. מה שלמדנו בספר החינוך בשבועות, שבגדי הכהנים, שכיסו את כל גופם, גרמו להם כל הזמן לזכור ולחשוב על תפקידם, שהוא להיות משרתים של ה', ושל עמ"י, ועי"כ, לא יסיחו את דעתם ויחשבו דברים שאסור לכהן לחשוב בזמן עבודותו.
8. מה למדנו מהפסוק, "והיו על אהרון ועל בניו בבואם אל אוהל מועד… ולא ישאו עון ומתו"?\_\_\_\_ שכהן שעבד מחוסר בגדים (=כשחסר לו אפילו, בגד אחד), חייב מיתה.

### קידוש הכהנים והציווי על שבעת ימי המילואים

1. אלו קורבנות הביאו לקידוש הכהנים?\_\_\_\_\_\_\_\_\_ פר בן בקר, ושני אילים (=כבשים זכרים גדולים).
2. כמו כן הביאו שלושה סוגי לחמים, מה הם?\_\_\_\_\_ לחם מצות, חלות מצות, רקיקי מצות.
3. לאן קרבו את אהרון ובניו ואת הקורבנות?\_\_\_\_\_ אל פתח אוהל מועד.
4. מה זה "ורחצת אותם במים"?\_\_\_\_\_\_ טבילת כל הגוף, (במקוה).
5. מה הנושא של כט'\ ה'-ט' ?\_\_\_\_\_\_\_ הציווי על הלבשת אהרון ובניו בבגדי הכהונה, ומשיחתם בשמן המשחה.
6. מה פרוש "ומלאת יד אהרון ויד בניו"?\_\_\_\_\_ תלמד ותחנך אותם כיצד לעבוד, ותמנה אותם להיות כהנים לה' מכאן והלאה. (רש"י).

### הקרבת הפר

1. איזה סוג קורבן היה הפר?\_\_\_\_\_ קורבן חטאת שמכפר על החטאים.
2. מדוע אהרון ובניו סומכים את ידיהם על ראש הפר?\_\_\_\_\_\_ כדי להגיד ווידוי על חטאיהם, הקורבן מכפר, רק אחרי שהתוודו.
3. מי עבד את כל עבודות הכהונה באותם ימים?\_\_\_\_\_ משה.
4. "ושחטת את הפר לפני ה' פתח אוהל מועד". היכן שחטו את הפר?\_\_\_\_ בחצר המשכן, מול הפתח של המשכן.
5. כיצד הייתה נתינת הדם על המזבח בקורבן הפר?\_\_\_\_\_ משה לקח את הדם ומרח אותו באצבעו על קרנות המזבח, ואת שאר הדם שפך על יסוד המזבח, שהוא הבסיס התחתון של המזבח.
6. אלו חלקים הקטירו על האש?\_\_\_\_\_\_ את החלקים הפנימיים. "החלב המכסה את הקרב ואת היותרת על הכבד, ואת שתי הכליות…"
7. מה עשו עם שאר הפר שנשאר?\_\_\_\_\_ "ואת בשר הפר ואת עורו ואת פרשו (=הפסולת שלו), תשרוף באש מחוץ למחנה.

### הקרבת האיל הראשון

1. איזה סוג קורבן היה האיל הראשון?\_\_\_\_\_ קורבן עולה.
2. למה הוא נקרא קורבן עולה?\_\_\_\_ כי הוא עולה כולו לה'.
3. מה ההבדל בין נתינת הדם על המזבח בקורבן הפר, לבין קורבן האיל?\_\_\_\_ בקורבן הפר מרחו עם האצבע על קרנות המזבח. ואלו בקורבן האיל, זרקו את הדם בכלי (=המזרקות), על המזבח סביב.
4. כיצד זרקו את הדם על המזבח סביב?\_\_\_\_\_ זרקו על שתי פינות של המזבח וכך יצא דם על כל ארבעת צדדי המזבח.
5. אלו חלקים מהאיל שרפו?\_\_\_\_ שרפו את כל האיל. "והקטרת את כל האיל המזבחה עולה הוא לה'".
6. מה הפרוש של "ריח ניחוח אשה לה' "?\_\_\_\_\_\_\_ שהקרבת הקורבן, והקטרת האברים על האש, עושה נחת רוח לה', כי נעשה רצונו. (רש"י).

### קורבן האיל השני

1. איזה סוג קורבן היה האיל השני?\_\_\_\_\_ קורבן שלמים.
2. למה משמעות השם "שלמים"?\_\_\_\_ שהקורבן עושה שלום בין המזבח, לבין הכהן המקריב, לבין הבעלים. דהיינו, שכולם מקבלים חלק ממנו. (בניגוד לקורבן עולָה, שעולֶה כולו לה' וכד')/
3. איזה שם נוסף יש לקורבן האיל השני?\_\_\_\_\_\_\_\_ איל המילואים. זהו קורבן שהיה מיוחד לשבעת ימי המילואים, לחנוך, ולמנות את אהרון ובניו.
4. לאחר השחיטה והסמיכה, אלו פעולות מיוחדות עשו עם הדם בקורבן איל המילואים?\_\_\_\_\_ נתנו את הדם על תנוך אוזן אהרון ובניו הימנית, ועל בוהן ידם הימנית ועל בוהן רגלם הימנית.
5. למדנו, שמשמעות הזאת הדם על האוזן, היד והרגל היא, מעין "נעשה ונשמע". אהרון ובניו מקבלים עליהם לשמוע, את כל דברי התורה והכהונה, וגם לעשות אותם (עם ידיהם ורגליהם).
6. לאחר זריקת הדם על המזבח, איזו פעולה נוספת עשו עם הדם, בפסוק כא'?\_\_\_\_\_ זרקו את הדם עם שמן המשחה על בגדי אהרון ועל בגדי בניו. "להעיד ולהיות אות לדורות שהם משרתיו" (חזקוני).
7. לאחר מכן, בפסוקים כב' וכג', לוקחים את החלקים הפנימיים ואת הלחמים. איזו מצוה קיימו בהם לפני שהעלו אותם על המזבח? (כד')\_\_\_\_\_\_\_\_\_\_\_\_\_\_ מצות תנופה. (רש"י מבאר כיצד היא התבצעה).
8. אלו חלקים, משה, שהוא הכהן, קיבל מאיל המילואים?\_\_\_\_ את החזה. משה הניף אותו, וזאת הייתה המנה שלו.
9. ולדורות עולם, אלו חלקים מקורבן השלמים מקבל הכהן?\_\_\_\_ חזה, ושוק. (וקורבן איל המילואים הוא יוצא דופן, כי בו גם הקטירו את השוק. [פסוק כז', ורש"י על פס' כב'] ).
10. איזה חלק מקבל בעל הקורבן (במקרה שלנו, אהרון ובניו)?\_\_\_\_\_ את שאר החלקים.
11. היכן מבשלים והיכן אוכלים אותו?\_\_\_\_\_ במקום קדוש, בחצר המשכן. איל המילואים, הוא קורבן קודש קודשים, ולכן צריך לאכול אותו רק בחצר המשכן.
12. אלו שני דינים נוספים לגבי אכילת הקורבן ישנם בפסוקים לג', לד'?\_\_\_\_\_ אסור לתת ממנו לזר, ומה שנותר עד הבוקר, צריך לשרוף.
13. למדנו, שלכל קורבן יש קדושה. קורבנות שהם קודשים קלים, כגון קורבן פסח, אפשר לאכול בכל ירושלים, אבל, קורבנות שהם קודשי קודשים, צריך לאכול בתוך חצר המשכן. [העזרה בביהמ"ק].
14. "ועשית לאהרן ולבניו ככה ככל אשר ציויתי אותכה". מדוע הפסוק חוזר פעמיים על הציווי לעשות לאהרון ולבניו את כל הדברים האלו?\_\_\_\_ בגלל חשיבות הדברים, כי אם יהיה חסר אפילו דבר אחד, המינוי לא שלם וכל עבודתם פסולה!!! (רש"י).

### קורבן התמיד

1. איזה סוג קורבן היה קורבן התמיד?\_\_\_\_ קורבן עולה, שעולה כולו לה'.
2. כמה קורבנות כאלו היו, ומתי הקריבו אותם?\_\_\_\_\_ שנים. אחד בבוקר, בזריחה. ואחד בין הערביים (אחה"צ), לפני השקיעה.
3. מאיזו חיה היה הקורבן?\_\_\_\_\_ כבבשים בני שנה.
4. אילו מאכלים נוספים הקריבו ביחד עם הקורבן?\_\_\_\_\_ מנחה, ונסך יין.
5. ממה הייתה המנחה?\_\_\_\_\_ עשרון (עשירית האיפה) סולת מעורבבת בשמן.
6. כמה יין לקחו והיכן שפכו אותו?\_\_\_\_ רבעית יין. על ראש המזבח היו שני ספלי כסף עם נקב בתחתיתם, נותן את היין לתוכו ויורד מן המזבח לארץ.
7. מדוע הקורבן נקרא עולת תמיד?\_\_\_\_\_ כי תמיד מקריבים אותו. בכל יום תמיד, פעמיים ביום.
8. חזור שלוש פעמים על פסוקים מד'-מו'.

### מזבח הזהב-מזבח הקטורת

1. למה שימש מזבח הזהב?\_\_\_\_ להקטרת הקטורת.
2. ממה היה עשוי המזבח וממה הוא היה מצופה?\_\_\_\_ המזבח היה עשוי מעצי שיטים מצופה זהב.
3. מה היה למזבח מסביב מלמעלה?\_\_\_\_ זר זהב.
4. היכן היה מקומו של מזבח הזהב?\_\_\_\_\_ בקודש, בדיוק מול המקום של הארון.
5. באיזה שני זמנים היה אהרון מקטיר עליו את הקטורת?\_\_\_\_\_ בבוקר, בזמן שהוא היה מטיב את הנרות במנורה (מסדר את הפתילות ומוציא את הדשן) ובין הערביים בזמן שהוא היה מדליק את הנרות במנורה.
6. בפסוק ט' ישנם שני איסורים לגבי מזבח הזהב, מהם?\_\_\_\_\_ אסור להקטיר עליו קטורת זרה. ואסור להקריב עליו קורבנות.
7. המזבח היה מיוחד אך ורק להקטרת הקטורת. ורק פעם בשנה היו זורקים עליו דם. מתי?\_\_\_\_ ביום הכיפורים, מדם הפר ומדם שעיר החטאת.
8. למדנו שהקטורת היא עבודת קודש מאוד מיוחדת וסודית, שהיא גם סם החיים, וגם סגולה לפרנסה טובה.